**РАЙОННА ИЗБИРАТЕЛНА КОМИСИЯ – ВАРНА**

**ПРОТОКОЛ**

№ 06 /04.06.2021 г.

Днес, 04.06.2021 г. в гр.Варна се проведе заседание на Районна избирателна комисия – Варна. На заседанието присъстваха:

**Председател**: Велин Марков Жеков

**Зам.-Председател**: Юлиан Георгиев Георгиев

**Членове** : Емилия Христова Стефанова

Румяна Денчева Цветкова

Пенка Стоева Бакалова

Давид Росенов Асенов

Йовчо Желязков Йовчев

Орхан Мехмед Мехмед

Жени Димитрова Калчева

На заседанието **не присъстват:** Марияна Георгиева Пантелеева, Олга Николаева Томова – Куцарова, Красимир Нанев Коев, Светла Живкова Николова, Емил Киров Пенков, Калин Илиев Горанов, Доля Цветанова Пчелинска-Бойчева и Веселина Стоянова Тупареева

Председателят на комисията откри заседанието в 17.20 ч., а заместник - председателят Ю. Георгиев установи присъствие на 9 члена на РИК - Варна и наличие на кворум.

Председателят на комисията запозна присъстващите с проекта за дневен ред:

1. Проект за решение относно регистрацията на кандидатскa листa на политическа партия „Пряка демокрация“ за участие в изборите за народни представители, насрочени на 11 юли 2021г. в Трети избирателен район-Варненски.
2. Проект за решение относно назначаване на състави на СИК на територията на Община Варна при произвеждане на изборите за народни представители на 11 юли 2021 г.

Председателят подложи на гласуване проекта за дневен ред, което се прие с 9 гласа „ЗА“ и 0 гласа „ПРОТИВ“.

**По точка първа от дневния ред:**

Председателят докладва проект за решение. Дадена бе дума за разисквания и предложения. Проектът за решение се подложи на гласуване и с 9 гласа „ЗА" и 0 „ПРОТИВ“ , РИК-Варна взе следното решение:

**РЕШЕНИЕ № 029**

Варна 04.06.2021 г.

ОТНОСНО: регистрация на кандидатскa листa на политическа партия „ПРЯКА ДЕМОКРАЦИЯ“ за участие в изборите за народни представители, насрочени на 11 юли 2021г. в Трети избирателен район-Варненски.

С вх.№ 50/04.06.2021 г. в РИК-Варна е постъпило предложение от политическа партия „ПРЯКА ДЕМОКРАЦИЯ“, представлявана от Петър Николаев Клисаров , чрез Иван Димитров Казаков, във връзка с регистрация на кандидатскa листa на политическа партия „ПРЯКА ДЕМОКРАЦИЯ“ в изборите за народни представители, насрочени на 11 юли 2021г. в Трети избирателен район-Варненски.

Към заявлението са приложени следните изискуеми от ИК документи, а именно:

1. Предложение по чл.255, ал.1, т.1 от ИК, подписано от Иван Димитров Казаков;

2. Заявления-декларация по чл.255, ал.1, т.3 от ИК от кандидатите в листата (Приложение №66 от изборните книжа) – 1 бр;

3. Пълномощно

В РИК-Варна заявлението за регистрация на кандидатскa листa на политическа партия „ПРЯКА ДЕМОКРАЦИЯ“ е заведено под № 6/04.06.2021 г. в регистъра на кандидатските листи за участие в изборите за народни представители на 11 юли 2021 г.

Политическа партия „ПРЯКА ДЕМОКРАЦИЯ“ е регистрирана за участие в избори за народни представители на 11 юли 2021 г. с решение № 137-НС/ 26.05.2021 г. на ЦИК. Наименованието на партията за отпечатване в бюлетината е: ПРЯКА ДЕМОКРАЦИЯ

РИК-Варна намира, че са изпълнени законовите изисквания за регистрация на кандидатите от кандидатската листа на политическа партия „ПРЯКА ДЕМОКРАЦИЯ“ и предвид изложеното, на основание чл.72 ал.1 т.1 и 8 ИК, във връзка чл.255 ал.1 и чл. 258 ал.1 и 2 от ИК и решение № 118-НС/25.05.2021 г.  на ЦИК, РИК - Варна:

РЕШИ:

1.Регистрира кандидатскa листa на политическа партия „ПРЯКА ДЕМОКРАЦИЯ“ за участие в избори за народни представители на 11 юли 2021 г. в Трети избирателен район-Варненски. Обявява кандидатската листа, както следва:

1. Иван Димитров Казаков

2.Издава удостоверение на регистрирания кандидат от кандидатскa листa на политическа партия „ПРЯКА ДЕМОКРАЦИЯ“ за народни представители в Трети избирателен район-Варненски, за избори, провеждани на 11 юли 2021г.

Решението може да се обжалва пред Централната избирателна комисия в срок до 3 дни от обявяването му на основание чл. 73, ал. 1 от ИК.

**По точка втора от дневния ред:**

Председателят докладва проект за решение. Дадена бе дума за разисквания и предложения. Проектът за решение се подложи на гласуване и с 9 гласа „ЗА" и 0 „ПРОТИВ“ , РИК-Варна взе следното решение:

**РЕШЕНИЕ № 030**

Варна 04.06.2021 г.

ОТНОСНО: Назначаване състави на СИК на територията на Община Варна при произвеждане на изборите за народни представители на 11 юли 2021 г.

С вх. № 53/04.06.2021 г. на РИК е постъпило предложение от кмета на община Варна за състави на СИК, ведно със списък на резервните членове и пълната документация по провеждане на консултациите съгласно чл. 91, ал.8 и ал.9 от ИК.

РИК-Варна констатира, че процедурата за попълване съставите на СИК се развива съгласно чл.91 ал.1-6 и 9 от ИК.

Предвид изложеното и на основание чл.72 ал.1 т.4 , във връзка с чл.91 ал.11 и чл.89 ал.1 от ИК, РИК-Варна,

Р Е Ш И:

1. .НАЗНАЧАВА секционни избирателни комисии за Община Варна при произвеждане на изборите за народни представители на 11 юли 2021 г., както следва:

-Район Одесос - от секция с номер от **03 06 01 001** до **03  06 01 086** ;

-Район Приморски - от секция с номер  **03 06 02 087** до **03 06 02 191**, от **03 06 02 388** до **03 06 02 392; 03 06 02 394** до **03 06 02 404**;

- Район Младост - от секция с номер **03 06 03 192** до **03 06 03 290**, секция **03 06 03 393**, от **03 06 03 405** до **03 06 03 406;**

-Район Владислав Варненчик  - от секция с номер **03 06 04 291** до **03 06 04 351**;

-Район Аспарухово - от секция с номер **03 06 05 352** до **03 06 05 377** и **03 06 05 407**;

-Кметство Тополи - от секция с номер **03 06 00 378** до **03 06 00 381**;

-Кметство Казашко - секция с номер **03 06 00 382**;

-Кметство Звездица - секция номер **03 06 00 386;**

-Кметство Каменар - от секция с номер от **03 06 00 383** до **03 06 00 385;**

-Кметство Константиново -  секция с номер **03 06 00 387;**

съгласно приложение 1 към настоящото решение.

2.УТВЪРЖДАВА списък на резервните членове на СИК в община Варна.

3.ИЗДАВА удостоверения на членовете на СИК в община Варна.

Решението може да се обжалва пред Централната избирателна комисия в срок до 3 дни от обявяването му на основание чл. 73, ал. 1 от ИК.

Следващо заседание на РИК03-Варна се насрочва за 07.06.2021 г. от 17.00 часа

Поради изчерпване на дневния ред, председателят на РИК-Варна закри заседанието на РИК-Варна в 17:25 часа.

Председател:

Велин Жеков

Заместник – председател:

Юлиян Георгиев